เรื่องร้องเรียน: บ้านเดี่ยวหลังใหญ่ ริมถนน เอกชัย แขวงบางบอนเหนือ เขตบางบอน ติดกับ ซ.เอกชัย128 กำจัดหญ้ารกในพื้นที่บ้าน ด้วยการเผาหลายครั้ง ควันขโมงคละคลุ้งไปทั่วบริเวณ เหม็นมาก กลัวเป็นมะเร็ง  หากวิ่งจาก สำนักงานเขตบางบอน ผ่านแยกบางบอน 5 ตรงไป บางบอน 4 บ้านหลังนี้ จะอยู่ทางซ้ายมือ ถึงก่อน ธ.กสิกร
การดำเนินการของเจ้าหน้าที่: เจ้าหน้าที่เทศกิจตรวจสอบเหตุร้องเรียนพบว่า บ้านที่เผาหญ้าเลขที่ 1024 ติดกับถนนเอกชัยใกล้ซอยเอกชัย 128 ประตูรั้วด้านหน้าปิด เจ้าหน้าที่กดกริ่งและตะโกนเรียกอยู่นาน ก็ไม่มีผู้ใดออกมาพบ ทั้งนี้เจ้าหน้าที่จะ เข้มงวด ตรวจตรา สอดส่อง กวดขันกรณีนี้อย่างต่อเนื่องต่อไป เพื่อบรรเทาความเดือดร้อนของประชาชนและเพื่อป้องกันฝุ่นละออง PM 2.5 ขอบคุณค่ะ
ความเห็นของผู้แจ้ง: ยินดีมากที่หาบ้านเจอ ชื่นชมในความพยายามของเจ้าหน้าที่ แม้จะยังหยุดการเผาไม่สำเร็จก็ตาม เป็นกำลังใจให้ปฏิบัติหน้าที่ด้วยความตั้งใจอย่างนี้ต่อไป
พื้นที่: แขวงบางบอนเหนือ เขตบางบอน กรุงเทพมหานคร